Global Witness

Global Witness — 15 noyabr 1993-cü ildə yaradılmış beynəlxalq qeyri-hökumət təşkilatı. Dünya miqyasında təbii sərvətlərin istismarı, münaqişələr, yoxsulluq, korrupsiya və insan hüquqlarının pozulması arasında əlaqələri qırmağa çalışır. Təşkilatın London və Vaşinqtonda ofisi mövcuddur.

Təşkilatın heç bir siyasi mənsubiyyətinin olmadığını bildirir. Mayk Devis 2020-ci ildən təşkilatın baş icraçı direktorudur.
 Layihələri 
Təşkilat Kamboca, Anqola, Liberiya, DR Konqo, Ekvatorial Qvineya, Qazaxıstan, Birma, İndoneziya, Zimbabve, Türkmənistan və Fil Dişi Sahilində almaz, neft, taxta, kakao, qaz, qızıl və digər faydalı qazıntılar ilə əlaqəli araşdırmalar və nümunə araşdırmaları aparmışdır. O, həmçinin Mədən Sənayesində Şəffaflıq Təşəbbüsü, Kimberli Prosesi və "Publish What You Pay" koalisiyası kimi beynəlxalq təşəbbüslərin yaradılmasına kömək etmişdir.

Təşkilatın ilk kampaniyası qırmızı khmer partizanlarını maliyyələşdirən Kamboca və Tailand arasında qeyri-qanuni ağac ticarətinə qarşı idi.
 İstinadlar 

 Xarici keçidlər 

Kateqoriya:Qan almazları